Vaahteraliiga

Vaahteraliiga on vuodesta 1980 lähtien pelattu Suomen amerikkalaisen jalkapallon pääsarja. Vaahteraliigassa pelaa kahdeksan joukkuetta. Vaahteraliigan sarjakausi pelataan kesäkuun ja syyskuun välisenä aikana. Sarjassa pelataan kaksinkertainen runkosarja, jonka jälkeen neljä parasta joukkuetta jatkaa pudotuspeleihin. Välieräottelunsa voittavat joukkueet kohtaavat Vaahteramaljassa, jossa ratkaistaan Suomen mestaruus. 

Vaahteraliiga kuuluu Suomen amerikkalaisen jalkapallon liiton (SAJL) alaisuuteen. Liiton toiminnanjohtajana toimii Mika Heinonen ja Vaahteraliigan sarjapäällikkönä Roope Noronen.

Vaahteraliigan suosio on kasvanut yleisölajina 2020-luvun vaihteessa. Vuosina 2018–2021 lajista kiinnostuneiden määrä kasvoi yli 60 prosentilla ja lajista kiinnostuneita oli täysi-ikäisen väestön keskuudessa noin 600 000. Vaahteraliigan televisiointi-oikeudet ovat Nelonen Medialla, joka lähettää kaikki ottelut Ruutu-palvelussa. Lisäksi Vaahteramalja näytetään suorana Jim-televisiokanavalta.

Vaahteraliigassa on pelannut sarjan perustamisen jälkeen 37 eri seuraa. Vaahteraliigan mestaruuden ratkaiseva Vaahteramalja on pelattu 46 kertaa. Vaahteramaljan on voittanut useimmiten Helsinki Roosters (23 kertaa). Roostersin lisäksi mestaruuden on voittanut Porvoon Butchers (8), East City Giants (5) Kuopio Steelers (3), Munkka Colts (2), Helsinki Wolverines (1), Seinäjoki Crocodiles (1), TAFT (1) Turku Trojans (1) ja Poli (1).

 Historia 
Vaahteraliigan ensimmäinen kausi pelattiin vuonna 1980. Sarjaan osallistui ensimmäisellä kaudella seitsemän joukkuetta pääkaupunkiseudulta, joiden joukossa olivat muiden muassa Helsinki Roosters ja East City Giants. Ensimmäisen mestaruuden voitti espoolainen Poli. Laji saapui Suomeen vauhdilla ja ottelutapahtumien kehittämisessä otettiin mallia Yhdysvalloista. Vuoden 1985 Vaahteramaljassa oli mukana cheerleadereita ja tanssivia norsuja.

 Vaahteramalja 

Sarjan loppuottelun nimeksi vakiintui 1980-luvulla Vaahteramalja kun Kanadan suurlähetystö ja Mel Swanson lahjoittivat samannimisen kiertopalkinnon Suomen mestarille. Erityisesti alkuaikoina sarjaa hallitsi pääkaupunkiseudun joukkueet. Ensimmäisen kerran Vaahteramaljassa pelasi pääkaupunkiseudun ulkopuolinen joukkue, Turku Trojans, vuonna 1984. Ensimmäinen mestaruus pääkaupunkiseudun ulkopuolelle meni kuitenkin vasta 2001 Seinäjoki Crocodilesin voittaessa Vaahteramaljan. Muita pääkaupunkiseudun ulkopuolisia voittajia ovat Turku Trojans (2003), Porvoon Butchers (2005–2010, 2023, 2025) sekä Kuopio Steelers (2020–2022).  Kaudella 2025 Vaahteramalja pelataan Töölön jalkapallostadionilla.

 Media 
Kaudesta 2014 lähtien Vaahteraliigan televisiointioikeudet ovat olleet Nelonen Medialla. Ensimmäisinä sopimusvuosina Vaahteraliigalta lähetettiin jokaiselta kierrokselta yksi ottelu sekä ratkaisupelit Nelonen Pro-kanavilla. Kaudesta 2018 lähtien jokainen Vaahteraliigan ottelu on lähetetty Ruutu-suoratoistopalvelussa, minkä lisäksi kauden 2026 Vaahteramalja näytetään televisiosta Jimiltä.

Yle on televisioinut sarjan loppuottelun ensimmäisen kerran vuonna 1985. Vuonna 1986 Yle televisioi loppuottelun sijaan helsinkiläisten Roostersin ja Coltsin välisen välieräottelun. Seuraavina vuosina Yle televisioi jälleen Vaahteramaljan ja vuodesta 1988 lähtien ottelutuotanto on ollut ammattimaisempaa kuvauksen ja asiantuntijakommentoinnin kautta. Vuosina 2011–2013 Vaahteraliigan televisiointioikeudet olivat URHOtv:llä. Ensimmäisenä sopimusvuoten URHOtv lähetti Vaahteraliigan otteluita viikoittain perjantaisin ja lauantaisin. Vuonna 2013 runkosarjan lähetyspäivä oli sunnuntai. 

 Joukkueet 2026 

JoukkuePaikkakuntaKotistadionPäävalmentajaButchersPorvooPorvoon keskuskenttä Markku Vuoksenturja CrocodilesSeinäjokiSeinäjoen keskuskenttä Jaime Hill East City GiantsHelsinkiMyllypuron liikuntapuisto Mika Eloranta RoostersHelsinkiHelsingin Velodromi Lasse Voipio RoyalsVaasaKaarlen kenttä Seppo Evwaraye SaintsTamperePyynikin urheilukenttä Hannes Mattila SteelersKuopioVäinölänniemen stadion Pekka Utriainen 

Joukkuemuutokset
Helsinki Wolverines luopui sarjapaikastaan.

Liigaan nousua tavoittelevan joukkueen on täytettävä liigalisenssin ehdot. Lisenssiin sisältyy määräykset muun muassa taloudesta sekä junioritoiminnan tarpeellisesta laajuudesta.

 SM-mitalistit 

 Vuosi Finaalin pelipaikka Mestari Hopeaa Tulos Pronssia1979†Silkkiniitty, Espoo East City Giants, HelsinkiMAJS, Helsinki6–0Poli, Espoo1980Helsingin VelodromiPoli (1)MAJS12–0East City Giants1981Helsingin VelodromiMAJS (1)East City Giants30–24Poli1982Helsingin VelodromiRoosters, Helsinki (1)MAJS22–3Poli1983Helsingin PallokenttäRoosters (2)Poli28–17East City Giants1984Helsingin PallokenttäEast City Giants (1)Trojans, Turku45–7Poli1985Helsingin PallokenttäTAFT, Vantaa (1)Poli32–29Roosters1986Helsingin PallokenttäRoosters (3)FT Scotch, Espoo31–21East City Giants1987Helsingin PallokenttäRoosters (4)Trojans14–7FT Scotch1988Helsingin PallokenttäRoosters (5)Munkka Colts, Helsinki24–22FT Scotch1989Helsingin PallokenttäMunkka Colts (2)East City Giants3–0TAFT1990Helsingin PallokenttäRoosters (6)Rocks, Tampere21–9Northern Lights, Oulu1991Helsingin OlympiastadionEast City Giants (2)Roosters17–14Trojans1992Helsingin PallokenttäEast City Giants (3)Trojans34–14Roosters1993Helsingin PallokenttäEast City Giants (4)Trojans23–20Roosters1994Helsingin PallokenttäEast City Giants (5)Trojans24–7Roosters1995Helsingin PallokenttäRoosters (7)East City Giants36–14Butchers, Porvoo1996Helsingin PallokenttäRoosters (8)East City Giants23–22Crocodiles, Seinäjoki1997Helsingin PallokenttäRoosters (9)Butchers36–0Trojans1998Helsingin PallokenttäRoosters (10)Trojans42–26Arctic Circle Stars, Rovaniemi1999Helsingin PallokenttäRoosters (11)Trojans35–14Arctic Circle Stars2000Helsingin VelodromiRoosters (12)Crocodiles25–17Trojans2001Helsingin VelodromiCrocodiles (1)Roosters15–13Trojans2002Helsingin VelodromiRoosters (13)Trojans44–20Crocodiles2003Helsingin VelodromiTrojans (1)Roosters21–16Butchers2004Helsingin VelodromiRoosters (14)Trojans49–28Crocodiles2005Finnair Stadium, HelsinkiButchers (1)Crocodiles17–7Roosters2006Finnair StadiumButchers (2)Wolverines, Helsinki41–22Crocodiles2007Finnair StadiumButchers (3)Crocodiles15–14Jaguaarit, Jyväskylä2008Finnair StadiumButchers (4)Roosters47–41 ja.Jaguaarit2009ISS Stadion, VantaaButchers (5)Roosters47–16Crocodiles2010ISS StadionButchers (6)Crocodiles30–17Wolverines2011Sonera Stadium, HelsinkiWolverines (1)Crocodiles30–27Butchers2012Sonera StadiumRoosters (15)Wolverines20–17Crocodiles2013Sonera StadiumRoosters (16)Wolverines52–31Crocodiles2014Sonera StadiumRoosters (17)Trojans21–7Crocodiles2015Sonera Stadium Roosters (18) Crocodiles45–31Trojans2016Sonera Stadium Roosters (19) Crocodiles10–0Trojans 2017 Telia 5G Areena, Helsinki Roosters (20) Royals, Vaasa37–9 Huskies, Hämeenlinna 2018 Telia 5G Areena Roosters (21) Steelers, Kuopio44–14 Royals 2019 Ratinan stadion, Tampere Roosters (22) Steelers50–6 Wolverines 2020 Lahden stadion Steelers (1) Wolverines21–0 Royals 2021 Lahden stadion Steelers (2) Roosters14–0 Butchers 2022 Väre Areena, Kuopio  Steelers (3) Crocodiles21–14 Wolverines 2023 OmaSp Stadion, Seinäjoki  Butchers (7) Crocodiles27–7Roosters 2024 Bolt Arena, Helsinki  Roosters (23) Crocodiles49–14Steelers 2025 Bolt Arena, Helsinki  Butchers (8) Crocodiles52–21Steelers

† Kaudella 1979 pelattiin epävirallinen Syys-Cup.

Mestaruudet joukkueittain

 Joukkue MestaruudetRoosters 23Butchers 8East City Giants 5Steelers 3Munkka Colts 2Crocodiles 1Poli 1TAFT 1Trojans 1Wolverines 1

Vaahteraliigassa pelanneet joukkueet aikajanalla

 Lähteet 

Aiheesta muualla
Vaahteraliigan kotisivut
Vaahteraliigan tulospalvelu
Vaahteraliiga SAJL:n kotisivuilla 
Vaahteraliigan mestarit 

*